cyanic-selkie/wikianc huggingface dataset:
Covid-19
Covid-19, også skrevet COVID-19, (akronym for den engelskspråklige sykdomsbetegnelsen coronavirus disease 2019, «koronavirussykdom») er en viral luftveisinfeksjon forårsaket av sars-CoV-2, en type koronavirus i familie med sars. Sykdommen ble første gang påvist under koronavirusutbruddet i Wuhan i Kina i desember 2019. Den raske, verdensomspennende spredningen førte til koronaviruspandemien som de fleste vestlige land begynte å ta alvorlig i mars 2020 i form av strenge smitteverntiltak, i Norge 12. mars 2020. Mutasjoner av viruset førte til at sykdommen endret seg over tid, og en sykdom som var svært smittsom og alvorlig ble etter hvert enda mer smittsom men mindre alvorlig.
Geografisk opphav
Viruset antas å stamme fra millionbyen Wuhan. SARS-CoV-2 ble opprinnelig identifisert i midten av desember 2019 i byen Wuhan som er hovedstad i Hubei-provinsen i den sentrale delen av Kina. Det skjedde etter at flere personer fikk lungebetennelse av ukjente årsaker. 2. januar kunne 27 innlagte (av 41) smittespores til salgsbodene ved Huanan sjømatmarked (華南 海鮮 市場), som egentlig var et marked for ye wei («eksotisk fisk og vilt»), og først og fremst solgte vilt, også levende dyr. Den aller første pasienten identifisert med covid-19 hadde ingen epidemiologisk tilknytning til noen andre smittede, mens den første som døde av viruset, og kona hans, var kontinuerlig i kontakt med markedet.
Det tidligst datofestede kjente tilfelle med det man senere erkjenner som symptomer, ble meldt den 1. desember 2019, og dette var i en person som verken hadde vært eksponert for markedet, eller for de noen av de øvrige 40 første innlagte. En stor gruppe kinesiske forskere fra forskjellige institusjoner hadde i en studie, som er blitt publisert i The Lancet, fremlagt detaljer om de første 41 sykehuspasienter som hadde bekreftede SARS-CoV-2-infeksjoner. Deres data viste at 13 av de 41 ikke hadde hatt noen direkte eller kjent indirekte kontakt med markedet. Dette er et signifikant tall, ifølge Daniel Lucey, en ekspert på smittsomme sykdommer. I en senere publisering rapporterte The Lancet at av de første 99 mennesker med bekreftet COVID-19 i Wuhan Jinyintan-sykehuset mellom 1. og 20. januar 2020, hadde 49 vært eksponert for markedet. Publikasjonen uttrykte imidlertid ikke noe synspunkt om hvorvidt markedet var utgangspunkt, eller bare et viktig ledd, for epidemien.
Liste over fotballklubber i Algerie
Liste over fotballklubber i Algerie inneholder en del av de algeriske fotballklubbene som spiller i seriesystemet.
Covid-19
Geografisk opphav
For å komme sannheten nærmest mulig var det mellom 1. og 12. januar 2020 tatt flere hundre prøver fra dyr som var på markedet. Ifølge Chinese Center for Disease Control and Prevention viste 33 av 585 prøver tatt på markedet tilknytning til coronavirus disease 2019 (COVID-19),  og 31 av dem fra den del av markedet der det i særdeleshet var salg av ville dyr. Dette var en annen indikasjon på at markedet spilte en rolle, men det er omstridt om denne rollen innebærer at markedet var selve startpunktet for det hele.
Epidemien det er tale om kan uansett antas å ha en forbindelse til smittestoffer i et eller flere dyr som ble solgt på markedet i Wuhan. Dette og lignende markeder solgte en rekke type dyr og fisk til bruk i matlaging, og mange av disse dyrene/fiskene var både uvanlige og sjeldne.
Kinesiske forskere isolerte i desember 2019/januar 2020 et nytt koronavirus, SARS-CoV-2, som har vist seg å være minst 70 prosent lik gensekvensen i SARS-CoV.
17. mars publiserte Nature en artikkel som hevder at det er svært usannsynlig at viruset er genmanipulert, men det originale SARS-viruset har kommet seg ut av virus-laboratorier før. Det kan ikke helt utelukkes at viruset har mutert i cellekulturer under studier av SARS, men det er usannsynlig.
== Symptomer   ==
Fullvaksinerte personer rammes i sjeldnere grad av Covid-19, og i den grad de likevel rammes, får de gjerne færre og mildere symptomer.
Per mars 2022 er over 6 millioner døde på verdensbasis.
Hoveddelen av behandlingen rettes mot å håndtere symptomene og understøtte kroppens funksjonsevne, for eksempel med respirator for pasienter som ikke greier å puste på egen hånd.
Viruset muterer fort. De variantene som var mest vanlige under starten av epidemien, rammet i stor grad nedre luftveier. Omikron-familien av varianter, som er mest vanlige per mars 2022, rammer i større grad øvre luftveier og gir færre og mildere symptomer.
I begynnelsen av pandemien var isolasjon, smittesporing og karantene de beste tiltakene mot pandemien, siden det da ikke var funnet noen medisin eller vaksiner som kunne stoppe viruset da. Senere har det blitt utviklet flere effektive vaksiner mot COVID-19.
Vaksinene som ble laget mot tidligere varianter, fungerer godt også mot Omikron.
Noen av symptomene ved Covid-19 kan man også finne som bivirkninger ved vaksinering, men da mye sjeldnere og mildere.
Forebygging
Da COVID-19 skapte en pandemi i 2020 var det ikke utviklet og testet noen effektiv vaksine. Forebygging var den beste måten å stoppe spredning av SARS-CoV-2 og COVID-19. Verdens helseorganisasjon satte sosial distansering og håndvask øverst på sin liste over forebyggende tiltak. Grundig vask med vann og såpe er effektivt mot virus, men også håndsprit viste seg effektivt mot denne typen virus. For å unngå spredning ble det oppfordret til å hoste i papirlommetørkle eller i albuekroken for slik å unngå dråpesmitte ut i rommet eller på hendene. Alle syke bør holde seg hjemme, og fysisk kontakt som håndhilsing, klemming og kyssing bør begrenses.
Tidlig i pandemien viste undersøkelser av de som har blitt smittet at personer med blodtype O litt sjeldnere blir syke enn personer med blodtype A.
Allerede høsten 2020 begynte det å komme vaksiner mot den nye sykdommen. I august 2020 hevdet russiske myndigheter å ha en fungerende vaksine, og 2. desember 2020 hastegodkjente britiske helsemyndigheter en vaksine fra Pfizer og BioNtech.
Herman Colditz
Herman Colditz (født 1861 i Kristiania, død 3. juni 1890 nær Monterey, California) var en norsk énboksforfatter knyttet til 1880-tallets unge norske kunstnermiljø.
Covid-19
Etablert behandling
Per august 2021 fantes det få anerkjente måter å behandle personer som ikke er immuniserte på. De minst syke pasientene ble typisk gitt oksygen gjennom nesekateter. Litt sykere pasienter ble gitt pustehjelp med BIPAP eller CPAP.
Inermaegocidnus
Inermaegocidnus er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.
Covid-19
Etablert behandling
For sykeste pasienten var det aktuelt med intensiv behandling med intubasjon og respirator. Øvrig behandling var organunderstøttende behandling samt tromboseprofylakse. Det ble også gitt antibiotikaprofylakse etter behov. Man gav også noen typer steroider til de mest kritisk syke.
Herman Colditz
Colditz var håndverkersønn (faren var boktrykker), og ønsket opprinnelig å bli skuespiller. Han kom etterhvert inn i et miljø av jevngamle kunstnere som møttes i billedhuggeren Rolf Skjeftes (1856–86) atelier i Akersveien 2, kalt «Mangelgården». Dette miljøet gjorde han kjent gjennom sin roman Kjærka, et Atélierinteriør (1888).
Inermaegocidnus
Utbredelse
Slekten er utbredt i Papua Ny-Guinea.
Herman Colditz
Romanen blir i Kitty Wentzels bøker om ektemannen Gustav Wentzel beskrevet som en nøkkelroman med Wentzel til stede under navnet «Gunnar Moen». Også Edvard Munch (alias «Nansen»), Harald Bertrand, Lorentz Norberg, Thorvald Torgersen, Frederik Macody Lund, Lauritz Haaland, og forfatteren selv opptrer etter hennes mening i romanen. Rolf Skjefte («Hov») er hovedperson i romanen, som utspiller seg vinteren 1883/84 (handlingen kan tidfestes på grunn av referansene til riksrettssaken våren 1884), på et tidspunkt da flere av disse kunstnerne var ved å slå gjennom.
Covid-19
Etablert behandling
Det finnes ingen etablert spesifikk terapi mot Covid-19 men utprøving med antivirale og immunmodulerende legemidler foregår, i tillegg til bruk av plasma fra tidligere smittede personer.
Herman Colditz
Flere kunsthistorikere har langt på vei forstått romanen som en sann og autentisk nøkkelroman, hvor man kan hente kunnskap om Skjeftes liv og død, og finne «dokumentasjon» på frontene mellom Wentzels 1880-tallsnaturalisme og Munchs subjektive nervøsitet. Ingeborg Ydsties artikkel om boken forsøker å justere denne oppfatningen, og viser at Colditz må ha vært inspirert av Emile Zolas undergangsromantiske kunstnerroman L'Oeuvre fra 1886, som utkom på dansk og svensk samme år. Hun mener at både Skjefte-figurens livsløp og kunstnermiljøets fronter og diskusjoner er litterære konstruksjoner; hun peker også på at Colditz omtaler atélieret som «Kjærka» som et ledd i å etablere en religiøs symbolbruk i romanen.
Covid-19
Etablert behandling
16. juni 2020 ble det kjent at steroidet Deksametason øker overlevelsen blant de sykeste covid-19 pasientene. Deksametason viser ingen effekt på pasienter med milde symptomer.
Herman Colditz
Colditz mislyktes med å ta utdannelse, ble syk av tuberkulose, og flyttet høsten 1888 til slektninger i San Francisco, før romanen utkom.
Covid-19
Etablert behandling
I mai 2021 i India ble det rapportert om alvorlige soppinfeksjoner (mucormycosis) hos mennesker som har gjennomgått Covid-19. Risikofaktorer ble tilskrevet høydose steroid-behandling, nedsatt immunforsvar og diabetes. Indiske leger anbefaler dermed tilbakeholdenhet med bruk av steroider.
Herman Colditz
I en samling av Gustav Wentzels etterlatte papirer finnes også et novelleutkast av Colditz: En jernbanefart.
Covid-19
Eksperimentell behandling
Det fantes i starten på pandemien ingen medikamentell behandling for Covid-19, men det ble satt i gang forskning på flere nye og eksisterende legemidler for å se om de kunne ha effekt. Blant annet startet WHO studier på Lopinavir-Ritonavir, Hydroksyklorokin og Remdesivir. En rekke nyutviklede medisiner blir også testet mot COVID-19.
Lopinavir-Ritonavir virker mot HIV og SARS-CoV-1, men neppe mot COVID-19. Hydroksyklorokin, som gis mot malaria, virker ikke mot COVID-19. Remdesivir ble opprinnelig utviklet mot Hepatitt C-virus og Ebola. Remdesivir har vist seg effektivt mot COVID-19 i dyreforsøk, men ikke på mennesker. Det europeiske legemiddelverket (EMA) hadde per november 2021 godkjent Veklury (remdesivir) for bruk.
En systematisk gjennomgang av forskningen på Ivermektin fra juli 2021 forklarer at de tilgjengelige bevisene for at Ivermektin virker som profylakse eller behandling av Covid-19 er av lav kvalitet, og at man derfor er usikker på hvorvidt legemiddelet faktisk virker. Antallet studier som er utført totalt et liten og svært få studier er ansett til å være av høy kvalitet. Den foreløpige forskningen støtter ikke bruk av Ivermektin utenfor kliniske studier. I 2022 hadde europeiske og amerikanske legemiddelmyndigheter samt Verdens helseorganisasjon (WHO) vurdert kunnskapsgrunnlaget for bruk av ivermektin til forebygging og behandling av covid-19. De konkluderer med at data ikke støtter bruk, utenom i studier.
Et større prosjekt med kliniske studier i Brasil, kalt «The Together Covid-19 Trial» sponset av blant andre Bill & Melinda Gates Foundation utfører studier med sikte på å finne eksisterende medisiner som er effektive mot Covid-19 og som kan gjenbrukes til dette formålet. Medisiner som inngår i studiene er Hydroksyklorokin, Lopnavir-Ritonavir, Ivermektin, Fluvoksamin, Metformin, Interferon-Lambda og Doxazosin. Resultatene så langt viser ingen effekt for Metformin. Studier viste heller ingen effekt for Hydroksyklorokin og Lopnavir-Ritonavir. En studie viste lovende resultater for behandling med Fluvoksamin i form av redusert behov for sykehusopphold og redusert dødelighet.
Et nytt legemiddel kalt Molnupiravir fra Merck skal høsten 2021 ha vist gode resultater i en fase 3-test, og legemiddelfirmaet skal ha søkt FDA om hastegodkjenning.
Legemiddelselskapet Pfizer annonserte i november 2021 et nytt antiviralt legemiddel kalt Paxlovid som skal være 89% effektivt mot Covid-19 ifølge deres egen interimstudie. De skal ha søkt FDA om hastegodkjenning.
Det forgegår studier på bruk av monoklonale antistoffer mot Covid-19, men en gjennomgang av forskningen per september 2021 sier det er for tidlig å konkludere om dette har noen effekt. Det europeiske legemiddelverket (EMA) har per november 2021 godkjent to legemiddel av denne typen for bruk i Europa: Regkirona (regdanvimab) samt Ronapreve (casirivimab / imdevimab).
Influensamedisinen Favipiravir er godkjent i India og Russland mot covid-19, mens Statens legemiddelverk "mener fortsatt at det ikke er tilstrekkelig dokumentasjon rundt nytte og risiko for å anbefale bruk av favipiravir ved covid-19 infeksjon."
Kosttilskudd
En rekke næringsstoffer er viktige for å opprettholde et velfungerende immunforsvar, og eventuell mangel på noen av disse kan gjøre en mer utsatt for en rekke smittsomme sykdommer, inkludert Covid-19. Det understrekes at vitamintilskudd ikke regnes som behandling, det vil si at de kan ikke kurere Covid-19, men for personer som mangler bestemte vitaminer er det en god idé å ta tilskudd.
Enkelte studier har vist at Covid-19 syke kan ha mangel på vitamin-D og at vitamin-D-tilskudd kan gi mildere forløp av sykdommen og bedre prognose. En systematisk gjennomgang av forskningen på dette området per mai 2021 viser at bevisene fortsatt er svake. Vanlige kilder til vitamin-D er kosthold som inkluderer fet fisk eller eksponering for sollys. I Norge er tilskudd i form av for eksempel fiskeoljekapsler anbefalt for folk som ikke får nok sollys til å opprettholde normale nivåer av vitamin-D. Dette er mest aktuelt i vintermånedene, og spesielt for folk som bor nord for polarsirkelen.
«Lang-Covid»
Enkelte tidlige studier har anslått at om lag 10-20 prosent av mennesker om har blitt smittet av Covid-19 vil oppleve senvirkninger som varer lenger enn en måned. Disse senvirkningene kan involvere mesteparten av kroppens organer. Nøyaktig virkningsmekanisme er foreløpig ikke kjent, men det eksisterer flere teorier.
Risiko for alvorlig forløp
Med «alvorlig forløp» menes ethvert tilfelle av sykdommen som resulterer i innleggelse på sykehus. Sykehusinnleggelse vil typisk først være aktuelt når symptomer som pustevansker opptrer. Pustevansker innebærer en traumatisk opplevelse for den det gjelder.
Per 30. juli 2021 var det i Norge 4702 innlagte per 137127 bekreftet smittede, noe som gir en øvre grense for risiko for alvorlig forløp på 3,4 % for smittede, den reelle risikoen er sannsynligvis noe lavere pga. mørketall. Det samsvarer godt med det globale tallet som er 3-4 %.
Aldersfordeling for pasienter innlagt på norske sykehus med covid-19 som hovedårsak til innleggelsen, for perioden 2. mars 2020 – 15. august 2021. Den grafiske fremstillingen er befolkningsjustert, slik at den skal gi et bedre bilde av relativ risiko for aldersgruppene.
Det ble bestemt at sykehjemsbeboere som ble smittet av Covid-19 skulle behandles på institusjonen og ikke legges inn på sykehus, slik at andelen eldre er lavere en den ellers ville vært. Personer under 18 år synes i stor grad å ikke bli syke.
Tallene viser tydelig at sykdommen også rammer unge voksne. Dette står i kontrast til den utbredte misoppfatningen at det er kun eldre som rammes av «korona», noe som slettes ikke er tilfelle.
Per 15. august 2021 var det 905 intensivpasienter per 4771 innlagte, en andel på 19%, og dødsfall for intensivpasienter var 171 eller 19%. Denne lave dødsraten er takket være kontroll på smitteutbredelsen i Norge. I land som ikke har kontroll med smittespredningen vil dødsratene som følge av manglende intensivkapasitet være mange ganger høyere.
Dødelighet
Sannsynligheten for alvorlig sykdom eller død er avhengig av hvilken variant av Sars-CoV-2 man er smittet av.
Sannsynligheten for å dø av sykdommen øker markant med alderen og dobles for omtrent hvert åttende år. Dette er en av grunnene til høyere dødelighet i rike land (med en eldre befolkning) enn fattigere land. For en tilfeldig utvalgt person i Uganda er dødeligheten en tidel sammenlignet med Japan eller Italia, ifølge The Economists beregninger. Røyking og overvekt øker også sannsynligheten for å dø dersom man blir smittet.
Tall fra Nord-Italia i første halvdel av 2020 viste at dødeligheten av sykdommen øker dersom sykehuskapasiteten, spesielt på intensiv avdelingene, overskrides. De fleste land hadde i 2020 ikke kapasitet til å håndtere en pandemi av økonomiske grunner, man var derfor avhengig av landsdekkende sosial distansering og karantene-tiltak for å holde smittetrykket i populasjonen lavt og dermed håndterbart for sykehusene.
I Norge hadde vi per 30. juli 2021 ifølge tall fra FHI, 799 døde per 137127 bekreftet smittede som gir en dødelighet på 0.58%. Dette er betydelig lavere en hva som er rapportert som global dødelighet på 2.13% basert på tall fra samme dato fra Johns Hopkins universitetet. I februar 2022 ble opp til 29475 smittede rapportert inn på en dag (07.02.22). Da smittetallene falt i mars økte dødstallene. I mars 2022 hadde Norge hatt nesten 1,4 millioner smittede og litt over 2300 døde, (426 døde pr million) mens USA da hadde over 3000 døde per million og Peru over 6200.
Dødeligheten er som tidligere nevnt sterkt aldersbetinget.
Covid-19 assosierte dødsfall i Norge, etter kjønn og aldersgruppe per 30. juli 2021. Tallene er ikke befolkningsjusterte. Kilde: FHI.
Tallene viser at menn har en større risiko for å dø. Grunnen til den store kjønnsforskjellen i dødsfall i aldersgruppen over 90 år, skyldes sannsynligvis at det finnes langt flere kvinner enn menn i denne aldersgruppen.
Zeitschrift für Württembergische Landesgeschichte
Zeitschrift für Württembergische Landesgeschichte (forkortet: ZWLG) er et tidsskrift om historie som utkommer årlig og som blir utgitt av Kommission für geschichtliche Landeskunde in Baden-Württemberg og Württembergischer Geschichts- und Altertumsverein i fellesskap. Første utgave kom i 1937.
Kalingalan Caluang
Kalingalan Caluang (Bayan ng Kalingalan Caluang) er en kommune på Filippinene. Kommunen ligger på øya Jolo i provinsen Sulu.
Barangayer
Kalingalan Caluang er inndelt i 9 barangayer.
Den mekaniske appelsin
Den mekaniske appelsin (originaltitel: A Clockwork Orange) er en dystopisk science fiction-bok av Anthony Burgess fra 1962, i norsk oversetting 1993.
Handling
Romanens handling foregår i framtidas (1995) England, kulturen er mørk og influert av russisk kultur, jeg-personen Alex, en femtenåring med en sosiopatisk hang til overdrevet og umotivert vold, seksualforbrytelser, melk «med nogo attåt» – og klassisk musikk, forteller sin historie på en ofte forskjønnende og innsmigrende måte.
Etter en serie voldsepisoder og et mord blir Alex dømt til 14 års fengsel, men settes fri etter to år fordi han har gjennomgått en ny eksperimentell hjernevask-behandling – Ludovico-teknikken – som i løpet av to uker får ham til å bli uvel bare ved tanken på vold eller sex. I slutten av boka er Alex redusert til en harmløs person helt ute av stand til å gjøre onde gjerninger, men dermed også redusert som menneske.
Appelsinen (orange) i tittelen henspiller på cockneyfrasen as queer as a clockwork orange og på det malayiske ordet for menneske, orang.
Regissøren Stanley Kubrick filmatiserte boka i A Clockwork Orange i 1971.
National Cyber Security Centre (Storbritannia)
National Cyber Security Centre (NCSC) er et britisk statlig senter for datasikkerhet som ble opprettet i oktober 2016.
Den mekaniske appelsin
Moralske spørsmål
Burgess stiller spørsmålet om det er verre å sosialisere/betinge et menneske slik at det blir grunnleggende godt enn det er å gi det frihet til å velge mellom godt og ondt. Burgess står på frihetens side. Slik blir A Clockwork Orange en fortsettelse av debatten mellom Augustin av Hippo og Pelagius, om mennesket er ondt fra fødselen av (arvesynd) og må forbedre seg, eller om det er fritt til å velge mellom godt og ondt. Innen pelagianismen rangeres friheten til å velge godt eller ondt høyere enn Guds nåde.
National Cyber Security Centre (Storbritannia)
Senteret er lokalisert til London. Det skal blant annet samarbeide med Bank of England om retningslinjer for datasikkerhet i finanssektoren.
Carl Holst
Carl Holst (født 1970) er en dansk politiker (V). Han medlem av Folketinget for Sydjyllands storkrets fra 2015 til 2019 og satt som forsvarsminister og minister for nordisk samarbeid i tre måneder i 2015.
Lagocheirus
Lagocheirus er en slekt av biller som tilhører den artsrike underfamilien Lamiinae i familien trebukker (Cerambycidae).
Carl Holst
Liv og virke
Han vokste opp på Danmarks eldste folkehøyskole, Rødding højskole, der begge foreldrene arbeidet, og tilhører frimenigheten på stedet, som i likhet med folkehøyskolen står i en grundvigiansk tradisjon. Faren, Peter Holst, var også borgermester og folketingsmann. Carl Holst gikk lærerseminaret i Haderslev og underviste i folkeskolen før han gikk inn i politikken på fulltid. Han er bosatt med familie i Rødding.
Lagocheirus
Utseende
Middelsstore, tettbygde, brunaktige trebukker, dekkvingene ofte med mørke eller lyse tegninger. Antennene er lange, særlig hos hannene. Pronotum er nærmest tønneformet, uten pigger på sidene. Dekkvingene er noe avsmalnende bakover med litt avrundede "skuldre", og ender i en spiss.
Carl Holst
Liv og virke
Holst var formann i Venstres Ungdom på landsplan fra 1993 til 1995, men la i de følgende årene vekt på lokalpolitikken. Han var amtsborgermester i Sønderjyllands amt fra 2000 til forvaltningsreformen i 2007, da amtene gikk inn i større regioner. Holst ble da regionrådsformann i Region Syddanmark.
Lagocheirus
Levevis
Larvene lever i død ved.
Carl Holst
Liv og virke
I 2015 ble han valgt til Folketinget fra Sydjyllands storkrets. Han hadde varslet sin avgang som regionrådsformann uansett valgutfall. Etter valget ble han forsvarsminister og minister for nordisk samarbeid i Lars Løkke Rasmussens andre regjering. Det kom snart beskyldninger om at Holst som regionrådsformann hadde brukt regionens midler til å drive valgkamp for seg. Etter 93 dager som forsvarsminister gikk han av. Riksadvokaten kom til at det var hold i anklagene, men fant ikke grunn til å reise tiltale mot Holst. Holst satt resten av valgperioden i Folketinget som Venstres talsmann for kirke-, innenriks- og sosialpolitikk. Han søkte ikke gjenvalg til Folketinget i 2019.
Lagocheirus
Utbredelse
Slekten er utbredt i Mellom- og Sør-Amerika, fra det sørlige USA i nord til Bolivia i sør, inkludert Karibia, dessuten er én art innført til Australia.
Nesohispa
Nesohispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
En middelsstor (8 -11 millimeter), avlang og slank, ganske flat, blank, svartbrun bladbille. Antennene er omtrent så lange som hode + pronotum med 11 ledd. Hodet har en kort, forlenget "snute" mellom antennefestene. Pronotum er firkantet, sidekantene litt innsvungne, dekkvingene nokså lange og jevnbrede, med 8-10 rader av fine punkter, uten opphøyde lengderibber. Beina er temmelig korte.
Levevis
Både larver og voksne lever på planter og eter fra dem. Arten lever på palmer.
Utbredelse
Slekten er endemisk for Seychellene.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Lugus
Lugus er en kommune på Filippinene. Kommunen ligger i provinsen Sulu.
Barangayer
Lugus er inndelt i 17 barangayer.
Vladimirskaja (St. Petersburgs metro)
Vladimirskaja er en dyptliggende pylonstasjon 55 meter under bakken. Taket i sentralhallen og de to tilknyttede plattformhallene er kledd med hvit marmor fra «Koelga»-feltet i Ural, som harmonerer med dekorative detaljer i bronse. Det mørke granittgulvet og massive lysekroneer skaper kontrast til de «myke», lyse veggene.
I 1989 det bygget en forbindelse mellom sentralhallen i Vladimirskaja og sentralhallen i Dostojevskaja-stasjonen på linje 4. Forbindelsen åpnet i 1991.
Sentralhallen er knyttet til lobbyen (inngangspartiet) på bakkenivå gjennom en skrånende sjakt med tre rulletrapper med en løftehøyde på rundt 50 m. I august 2006 ble det påbegynt en større oppussing av stasjonen, der blant annet rulletrappene, som da hadde vært i drift i 51 år, ble byttet ut. Mens arbeidet pågikk ble passasjerene rutet via Dostojevskaja. Oppussingen var ferdig 16. februar 2008.
Navnet Vladimirskaja ble valgt fordi det tidligere lå en kirke bygget for Vår frue av Vladimir på plassen der stasjonens lobby (inngangsparti) ligger. Kirken ble opprinnelig bygget som trekirke i 1747 og ombygget til steinkirke i 1761–1769.
Returtjeneste
En returtjeneste eller et retursystem er et system for tilbakelevering av brukt utstyr, og er en viktig kanal for innsamling av avfall (særlig for elektronikkavfall) utenom kommunal avfallshåndtering. Tanken bak returtjenester er at produsenter eller selgere forplikter seg tik å ta mot produkter som er på slutten av sin levetid. Retur av avfall har som mål å redusere virksomheter sin miljøpåvirkning på jorden og øke effektiviteten og redusere kostnadene for forretningsmodellene. Det finnes lovverk rundt en rekke returtjenester, inkludert emballasje, batterier, biler og elektronikk, og det er økonomisk verdi som kan hentes ut fra resirkulering eller nyproduksjon fra slike produkter. Returtjenester bidrar også til å avlaste kommunene sine kostnader ved avfallshåndtering og kapasiteten på deponier. Selv om retursystemer er lovpålagt i enkelte bransjer deltar også mange frivillig.
Andenes len
Andenes len (Andenæs Lehn) var et norsk len fra sent på 1400-tallet inntil reformasjonen i 1536. Geografisk tilsvarte lenet Andøy i Nordland, og var etter det en kjenner til det minste av smålenene i Norge.
Andenes len ble antakelig skilt ut som eget len fra Nordlandenes len sent på 1400-tallet, for både under Christian I (1450-81) og kong Hans (1483-1513) er det kjent at Munkeliv kloster i Bergen var forlenet med kronens rettigheter til Andenes len. Første gang det nevnes i skriftlige kilder er i 1453, da adelsmannen Hans Kruckow bosatte seg på Munkeliv kloster i Bergen. Han satt som lensherre over både Andenes og Sunnfjord len. Kruckow fikk pensjonistbolig på klosteret og ble provent, dvs. fikk gratis mat ved munkenes bord. Som gjenytelse fikk Munkeliv kloster Sunnfjord len og trolig også Andenes len i gave fra Kruckow. På den måten fikk Munkeliv kloster inntektene fra Andenes len fra 1453 inntil reformasjonen i 1536. Etter reformasjonen var det kommandanten på Bergenhus festning som overtok som lensherre.
Primalterapi
Primalterapi baserer seg på teorier om at nevroser har utspring i fortrengt sorg og traumatiske hendelser helt fra fødselsøyeblikket. Primalterapeuter hevder at anstrengelser med å dempe sorg og unngå ubehag og smerte, fører til psykiske plager og kroniske spenninger. For å frigjøre seg fra barndommens traumer mener primalterapeuter at klientene må gi følelsesmessige uttrykk for sin smerte ved hjelp av å skrike. Utøvere av metoden mener primalskriket bearbeider smerte og løser opp nevrotiske spenninger.
Det finnes foreløpig lite dokumentasjon på at terapiformen har virkning. Primalterapi ble utviklet på 1970-tallet av psykiateren Arthur Janov, inspirert av Wilhelm Reich (som også har utviklet Reichiansk terapi).
Aulostyrax
Aulostyrax er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore (10 - 12 millimeter), avlange og slanke, ganske flate, rødbrune eller svarte bladbiller. Antennene er noe lengre enn som hode + pronotum med 11 ledd, ganske tynne. Hodet har en tynn, forlenget "snute" mellom antennefestene. Pronotum er firkantet, dekkvingene jevnbrede, med 8 rader av grove punkter, uten opphøyde lengderibber. Beina er temmelig korte.
Levevis
Både larver og voksne lever på planter og eter fra dem. Artene lever på palmer.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Krossdalselvi kraftverk
Det er et elvekraftverk som utnytter et fall på 150 meter i Krossdalselvi.
Installert effekt er 5,8 MW fra en Brekke peltonturbin. Årsproduksjon er 18 GWh.
Krossdalselvi Kraft AS eies av Blåfall Utvikling AS
Ole Jacob Sparre
Ole Jacob Louis Sparre (født 6. november 1831 i Christiania, død 4. november 1889 i samme by) var en norsk lege og stortingsrepresentant.
Liv
Han var sønn av offiseren Hans Jacob Sparre (1794–1887) og Henriette Catschuisca Marguerite Rosalie George (1798–1845). I 1858 ble han gift med Anne Petronelle Enger (1835–1866), datter av urmaker Knud Enger. I 1872 ble han gift med Edvardine Daae Lampe, datter av sogneprest i Strandebarm Claus Ernst Lampe. Han var far til offiseren Christian Sparre (1859–1940) og arkitekten Hans Jacob Sparre (1861–1937).
Sparre ble student fra Christiania katedralskole i 1850 og cand. med. i 1856. Etter eksamen var han lege først i Aurskog og senere i Høland, før han i 1860 ble utnevnt til distriktslege i Rollag. Herfra ble han i 1863 forflyttet til distriktet Ytre Hardanger, med bopel i Strandebarm. Fra 1875 var han stadsfysikus i Bergen. I denne stillingen var han også formann i styret for Bergen kommunale sykehus og ble valgt til formann i kontrollkommisjonen for Bergen bys sinnssykeasyl. Fra 1879 var han også lege ved Bergen tukthus, som senere ble nedlagt.
Alt som lege i Rollag var Sparre medlem av kommunestyret i Nore. I Strandebarm var han formann i herredskommisjonen og ble i 1873 valgt til 4. representant til Stortinget for Søndre Bergenhus amt. Han representerte Bergen på Stortinget fra 1883 til 1889, da han fikk permisjon på grunn av sykdom. Fra 1886 var han formann i Protokollkomiteen. Han var medlem av arbeiderkommisjonen av 1885. I Bergen var han dessuten medlem av formannskapet fra 1880.
Han var medstifter av Bergen Kvinnesaksforening i 1885 og medlem av det første styret.
Sparresgaten i Bergen er oppkalt etter ham.
Gerhard Friedrich Müller
Gerhard Friedrich Müller (russisk: Ге́рхард Фри́дрих Ми́ллер, eller Fjodor Ivanovitsj Miller, Фёдор Ива́нович Ми́ллер; født 29. oktober 1705 i Herford i Westfalen, død 22. oktober 1783 i Moskva) var en tysk-russisk historiker og oppdagelsesreisende.
Yngre år
Müller gikk først på Friedrichs-Gymnasium Herford, der hans far var rektor. Han studerte deretter filosofi og historie ved Universität Rinteln og Universität Leipzig.
Virke i Russland
I 1736 fant professor Müller bevis i arkivene i Jakutsk-kanselliet at Vitus Bering i 1728 ikke var den første til å seile gjennom Beringstredet, men at det hadde den russiske pelsdyrhandleren Semjon Dezjnjov gjort flere år tidligere.
I 1761 ble han innvalgt som utenlandsk medlem 48 av Kungliga Vetenskapsakademien.
Mordøla kraftverk
Mordøla kraftverk er et vannkraftverk ved Lustrafjorden i Luster kommune i Vestland.
Det er et elvekraftverk som utnytter et fall på 372 meter i Mordalselvi.
Mordøla Kraft AS eies av Forte Vannkraft AS.
Sebastian Schipper
Sebastian Schipper (født 8. mai 1968 i Hannover) er en tysk filmregissør, manusforfatter og skuespiller.
Isopedhispa
Isopedhispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Sebastian Schipper
Han var regissør for filmen Viktoria, som på norsk fikk tittelen En natt i Berlin (2015). Denne filmen er skutt i en 140 minutter lang tagning, uten klipp. Norske Sturla Brandth Grøvlen ble tildelt Sølvbjørnen ved Filmfestivalen i Berlin for fotograferingen i filmen (håndholdt kameraarbeid). Filmen ble markedsført med undertitlene «One city, one night, one take» og «One girl, one city, one night, one take». En natt i Berlin fikk terningkast 4-5 i norske aviser, blant annet fra VG og Dagbladet.
Isopedhispa
Utseende
Middelsstore (8,5 - 9,5 millimeter), avlange og slanke, ganske flate, blanke, rødbrunlige eller svarte bladbiller. Antennene er noe lengre enn hode + pronotum med 11 ledd, ganske tynne. Hodet har en pigg antennefestene. Pronotum er trapesformet, dekkvingene nokså lange og nesten jevnbrede, med 8-10 rader av fine punkter, tre opphøyde lengderibber. Beina er temmelig korte.
Levevis
Både larver og voksne lever på planter og eter fra dem. Disse artene lever på palmer og skruepalmer. Artene kan gjøre skade på kokospalmer.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Luuk
Luuk er en kommune på Filippinene. Kommunen ligger på øya Jolo i provinsen Sulu.
Barangayer
Luuk er inndelt i 13 barangayer.
Mauricio Medellin
Mauricio Medellin (født 5. november 1980 i Mexico by) er en meksikansk kunstløper. Han har flere ganger blitt nasjonal mester for Mexico. Medellin fikk en 39.-plass i VM i kunstløp 2001 i Vancouver.
Sari-d’Orcino
Sari-d'Orcino er en kommune i Corse-du-Sud på Korsika.
Gerald Ketchum
Gerald Lyle Ketchum (født 5. desember 1908, død 22. august 1992) var en amerikansk offiser i den amerikanske marinen. Han tjenestegjorde i andre verdenskrig og Koreakrigen, og fikk Silver Star og deltok også i fire ekspedisjoner til Antarktis.
Johann Nikolaus Forkel
Johann Nikolaus Forkel (1749–1818) var en tysk organist og musikkforsker. Han regnes som en av grunnleggerne av den historiske musikkvitenskapen.
Gerald Ketchum
Andre verdenskrig
Under andre verdenskrig var Ketchum orlogskaptein og fikk kommando over destroyeren USS «Perkins» i 1943. «Perkins» ble engasjert i operasjoner utenfor Ny-Guinea.
Johann Nikolaus Forkel
Liv og virke
Forkel var sønn av en skomaker og tolltjenestemann.
Gerald Ketchum
Andre verdenskrig
Den 22. september 1943, i en operasjon hvor skipet hans hadde i oppdrag å sikre en konvoi av landgangsfartøy, ble Ketchum og «Perkins» angrepet av ti japanske torpedobombefly. Ketchum plasserte «Perkins» mellom flyene og konvoien og, til tross for å ha blitt kraftig beskutt og samtidig unngikk to torpedoer ved en dyktig manøver, skjøt han ned ett av flyene og bidro til å ødelegge det andre. For dette fikk han senere Silver Star - Marinens tredje høyeste utmerkelse for tapperhet. I de tidlige morgentimene den 29. november 1943 kolliderte «Perkins» med et australsk transportskip for tropper som sank. Ni amerikanere omkom. Ketchum ble holdt ansvarlig for hendelsen, men i motsetning til de fleste marineoffiserer hvis fartøy har vært involvert i kollisisjon under sin kommando, fikk han kommando over to skip senere i sin karriere.
Johann Nikolaus Forkel
Liv og virke
I 1767 ble Forkel ansatt ved domkirka i Schwerin og fikk sjansen til å perfeksjonere sitt orgelspill og fordype seg i Johann Matthesons skrifter. Han ble immatrikulert som jus-student ved universitetet i Göttingen i 1769 og fikk etter en vellykket orgelprøve jobb som organist ved universitetskirka. I 1772 begynte han å holde private forelesninger i musikk, og ble musikkdirektør ved universitetet i 1779. Han søkte på den ledige stillingen etter Carl Philipp Emanuel Bach i Hamburg i 1789, men uten hell. Med unntak av en halvårlig studiereise til Wien i 1801 ble Forkel i Göttingen resten av livet
Forkel var en entusiastisk beunderer av Johann Sebastian Bach og spesielt i sine siste leveår hevet han Bachs musikk opp til en dogmatisk norm. Han skrev den første Bach-biografien, Ueber Johann Sebastian Bachs Leben, Kunst und Kunstwerke (1802), som inneholdt informasjon han hadde fått gjennom korrespondanse med Bachs sønner Carl Philipp Emanuel Bach und Wilhelm Friedemann Bach.
Etter Forkels død ble huset og hans verdifulle bibliotek solgt på auksjon; sønnen laget en katalog som omfattet 2305 bind musikkbøker og 1592 bind med notemateriale, som blant annet er en kilde til tapte verk av J.S.Bach, og som kom på trykk i Göttingen i 1819. Biblioteket hans er en verdifull del av Staatsbibliothek zu Berlin og det kongelige institutt for kirkemusikk.
Forkel skrev en mengde komposisjoner, men de omfattes i dag av liten interesse.
Gerald Ketchum
Antarktis
Ketchum returnerte til Antarktis igjen som Deputy Commander under Operation Deep Freeze I og II fra 1. februar 1955 til 22. mars 1957. Han var ansvarlig for forberedelser og gjennomføring av planene for de to antarktiske ekspedisjonene. Dette omfattet planer, etablering og gjennomføring av syv baser spredt over et stort område, opprettet for å forsyne det amerikanske antarktiske program for Det internasjonale geofysiske år.
Pensjonering og død
Da han pensjonerte seg hadde han fått graden viseadmiral som en anerkjennelse av sin krigstjeneste. Han døde i Plano i Texas den 22. august 1992.
Etteeminne
Ketchum Ridge i Antarktis er kalt opp etter ham.
Riadh Sanaa
Som spiller representerte Sanaa landet sitt under Sommer-OL 2000 i Sydney, der Tunisia endte på en 10.-plass, samt fire Håndball-VM (1995, 1997, 1999 og 2001).
Storbrean
Storbrean er en platåbre som ligger i Lesja kommune på grensa mot Skjåk kommune i Innlandet. Breen er den største i Lesja kommune og Reinheimen nasjonalpark. Den sammenhengende delen har et areal på 6,9 km2 og varierer fra 1520 moh til 1950 moh. Smeltevannet drenerer både til Rauma (vestover) og Gudbrandsdalslågen (østover). Til Gudbrandsdalslågen drenerer den både via Otta-vassdraget og via Lesjaskogsvannet.
Pandami
Pandami er en kommune på Filippinene. Kommunen ligger på øya Jolo i provinsen Sulu.
Badangayer
Pandami er inndelt i 16 barangayer.
Øvre Storelvi kraftverk
Øvre Storelvi kraftverk er et vannkraftverk ved Veitastrond i Luster kommune i Vestland.
Sarrola-Carcopino
Sarrola-Carcopino er en kommune i Corse-du-Sud på Korsika.
FK Minija
FK Minija kan vise til:
Øvre Storelvi kraftverk
Det er et elvekraftverk som utnytter et fall på 24 meter i Storelvi.
Installert effekt er 5,3 MW fra to kaplanturbiner. Årsproduksjon er 16,4 GWh.
Øvre Storelvi Kraft AS eies av Forte Vannkraft.
Valget i Tanzania 1985
Valget i Tanzania 1990 blei avholdt 27. oktober 1985. Tanzania var en ettpartistat på dette tidspunktet, med Chama cha Mapinduzi (CCM) som eneste lovlige parti. I valget til nasjonalforsamlinga var det to kandidater fra samme parti i hvert valgdistrikt, mens presidentvalget i praksis var en folkeavstemning om CCM-leder Ali Hassan Mwinyis kandidatur til å etterfølge Julius Nyerere som president.
Yuen Biao
Yuen Biao (født 1957) er en Hongkong-kinesisk skuespiller, stuntkoreograf og kampsportutøver. Han har ofte fremført filmrollene i en kombinasjon med kampsport og akrobatikk. I 1980-årene hadde han ledende roller i flere filmer sammen med Jackie Chan og Sammo Hung. Blant disse kan en nevne Pirate Patrol, Winners & Sinners, Wheels on Meals og My Lucky Stars. Han startet som stuntmann og har blant annet hatt stuntoppdrag i flere filmer med Bruce Lee.
Yuen Biao har (per 2023) medvirket i over 120 filmer og fem tv-produksjoner. Han har i tillegg regissert to filmer og produsert tre. Han har også utført stunt i et 20-talls filmer og hatt stuntkoreografi på rundt 20 filmer.
Bakgrunn
Biao ble født Ha Lingchun i Nanjing som sønn av Ha Kwong-Tai og Ha Sau-Ying. Da han var fem flyttet de til Hongkong. Som seksåring ble han innrullert ved China Drama Academy i Hongkong, som var en lokal avdeling av Pekingoperaen. Her var det spartanske kår og den fysiske undervisningen hard med streng disiplin og fysisk avstraffelse. Her ble han en del av en liten elitegruppe kalt The Seven Little Fortunes, som også inkluderte Jackie Chan og Sammo Hung.
Foran kamera
Biao filmdebuterte som barneskuespiller i den todelte kinesiske musikalen The Eightee n Darts (1966). Som ung voksen jobbet han som statist, stuntmann og etterhvert også som stuntkoreograf. Han utførte stunt i de fleste filmene med Bruce Lee; Fist of Fury (1972), Way of the Dragon (1972), Enter the Dragon (1973) og Game of Death (1978).
Mot slutten av 1970-årene fikk han mer fremtredende filmroller, men fortsatte samtidig med å gjøre stuntoppdrag i en god del år. Han hadde sin første egentlige filmrolle i The Dragon,The Odds fra 1979 og spilte sin første hovedrolle i Sammo Hungs kampsportorienterte actionkomedie Knockabout fra 1979. I 1980-årene hadde han fremtredende roller i filmer som blant annet The Young Master (1980), The Prodigal Son (1981), Zu, Warriors from the Magic Mountain (1983), Pirate Patrol (1983), Winners and Sinners (1983), Wheels on Meals (1984), My Lucky Stars (1985) og Dragons Forever (1988). Pirat Patrol representerte forøvrig starten på et samarbeidsprosjekt mellom Biao, Sammo Hung og Jackie Chan kjent som "de tre drager". Trioen opptrådte siste gang sammen i Dragons Forever (1988).
Biaos karrieren stilnet noe i 1990-årene, men han hadde fremtredende roller i filmer som blant annet A Kid from Tibet (1991) (også regi), Once Upon a Time in China (1991) og Hero (1997). Etter 2000 har han hatt fremtredende roller i filmer som blant annet Rob-B-Hood (2006) og The Legend Is Born: Ip Man (2010).
Han har også medvirket i noen tv-produksjoner, deriblant en fast rolle i The Ultimate Crime Fighter (2007).
Bak kamera
Yuen Biao har også jobbet bak kamera. Blant annet hadde han regi på filmene Peacock King (1988) og A Kid from Tibet (1991) (samt hovedrolle i begge). Han har også produsert tre filmer, deriblant Righting Wrongs (1986), hvor han også var stuntkoreograf og spiller hovedrollen.
Han har også utført en rekke stuntoppdrag, samt vært stuntkoreograf for en lang rekke filmer, deriblant Heroes of Shaolin (1977), The Incredible Kung Fu Master (1979), Game of Death (1980), The Victim (1980), Game of Death II (1980), The Prodigal Son (1981), Winners & Sinners (1983), My Lucky Stars (1985), A Kid from Tibet (1991) og Shanghai Noon (2000).
Priser
Han har to ganger blitt tildelt prisen for beste action koreografi ved Hong Kong Film Awards. Dette for sitt arbeid på The Prodigal Son (1981) og Winners & Sinners (1983).
Fredlanea
Fredlanea er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, slanke trebukker, varierende i farge fra brungule til svarte, dekkvingene ofte lysere enn kroppen. Antennene er tynne, vanligvis lengre enn kroppen. Pronotum er sylindrisk til litt tønneformet, dekkvingene jevnbrede til tydelig avsmalnende bakover, uten opphøyde lengderibber.
Utbredelse
Slekten er utbredt i det nordlige Sør-Amerika.
Panglima Estino
Panglima Estino er en kommune på Filippinene. Kommunen ligger på øya Jolo i provinsen Sulu. Den var tidligere kjent som New Panamao.
Barangayer
Panglima Estino er inndelt i tolv barangayer.
Sommer i P2
Historikk
Programmet er inspirert av Sommar i P1 på Sveriges Radio, og første episode på NRK ble sendt i 2010. Har innimellom også fått en variant som het «Jul i P2» og senere «Vinter i P2.»
I 2022 ble et «Sommer i P2»-program med Lars Akerhaug meldt til Pressens faglige utvalg av Helge Lurås. PFU-sekretariatet innstilte på såkalt forenklet behandling for klagen, fordi det etter dets mening ikke forelå brudd på god presseskikk.
Programledere
Programmet har hatt en rekke gjester som programledere, deriblant Sophie Elise, Gustav Magnar Witzøe, Erna Solberg og Jonas Gahr Støre.
Pata
Barangayer
Pata er inndelt i 14 barangayer.
Nini Anker Dessen
Nini Anker Dessen (født 21. april 1937 i Moss, død 5. november 2009 i Oslo) var en norsk tekstilkunstner, kunstmaler og tegner.
Familie
Nini Anker Dessen var datter av Arne Dessen og Karen Elise Anker (en datter av industripioneren Christian August Anker). Hun var gift med professor Egil Amundsen og med keramiker Odd Tandberg. Sine seneste år var hun samboer med kunstneren Magne Austad, som hun ved flere anledninger samarbeidet med.
Utdannelse
Nini Anker Dessen gikk tre år på arkitektlinjen ved Statens håndverks- og kunstindustriskole (SHKS), før hun skiftet til tekstillinjen samme sted. Hun var i perioden 1957–1960 elev av Rigmor von Hanno, og tok diplom ved SHKS i 1962. Årene 1962–1963 var hun elev av Kjellaug Hølaas. I 1964 studerte hun ved kunstakademiet ved Universitetet i Bonn. Hun var ved SLFO i 1966–1967, og ved Central School of Art and Design i London 1969-1970.
Kunstnerliv
I 1973 vant Dessen begge hovedpremiene ved Norges Husflidslags konkurranse til kartonger for billedvev, der det ene arbeidet var utført i samarbeid med Tertitt Prestegaard.
Pretty Little Liars
Pretty Little Liars er en amerikansk dramaserie for ungdom basert på bok-serien med samme navn av Sara Shepard. Serien har gått på Freeform siden 2010.
Nini Anker Dessen
Kunstnerliv
Dessen hadde en rekke utstillinger i Norge og utenlands, blant annet i Galerie Robert Four i Paris. Hun utsmykket en rekke cruiseskip og private bedrifter i tillegg til offentlige bygg. I flere tiår samarbeidet hun med et veveri i Aubusson i Frankrike. I hennes senere periode beveget hun seg mer over til maleriet som uttrykksform.
Til hennes 70-årsdag i 2007 kom boken Nini Anker Dessen – uttrykk med variasjoner, skrevet av Signe M. Endresen. Jubileet ble også markert med den store jubileumsutstillingen «Bjørk» på Galleri Haaken.
Pretty Little Liars
Historie
Satt til den fiktive byen Rosewood, Pennsylvania, følger serien livene til Spencer Hastings, Hanna Marin, Emily Fields og Aria Montegomery, hvis jentegruppe faller fra hverandre når deres «leder» Alison Dilaurentis forsvinner. Ett år senere begynner jentene å motta mystiske meldinger fra en person som kaller seg «A». «A» truer med å offentliggjøre alle deres dypeste hemmeligheter. Først tror jentene at det er Alison, men når liket hennes blir funnet innser de at noen andre kjenner til hemmelighetene deres, inkludert de bare Alison skulle ha kjent til. «A» forfulgte også Alison, og jentene finner ut mer og mer om både «A» og Alisons forsvinning, alt mens de risikerer sine liv.
Alison DiLaurentis
Portrettert av Sasha Pieterse. Den mest populære jenta i Rosewood. Selv om Alison brydde seg om vennene sine, var hun heller ikke redd for å utnytte dem på det groveste. Hun lurte deres dypeste hemmeligheter ut av dem for å bruke det mot dem ved senere anledninger. Som sjarmerende og manipulativ hadde hun et stort talent for utpresning, derfor var hun også hatet av mange. Ett år før seriens tidslinje starter, forsvinner Alison, og serien starter med at liket hennes blir gravd frem i hennes egen hage. Hele TV-serien handler om mysteriene rundt hennes død, og den mystiske «A» som tilsynelatende vet alt om de fire hovedpersonene, det samme de har fortalt til Alison.